Diari Oficial de la Generalitat Valenciana


Sumari del DOGV 5819, del 01-08-2008 (2008/9495)

ACORD de la Comissió Territorial d'Urbanisme de València, de 26 de març de 2008, relatiu a la modificació de les normes subsidiàries Correcció d'errades dels carrers Torís, Bunyol, Xiva i paral·lels de Vilamarxant.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5819

Data del DOGV
:   01-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9495


Data del document
:   26-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Alzira
    * pla d'urbanisme

ACORD de la Comissió Territorial d'Urbanisme de València, de 26 de març de 2008, relatiu a la modificació de les normes subsidiàries Correcció d'errades dels carrers Torís, Bunyol, Xiva i paral·lels de Vilamarxant. [2008/9495]  
En relació amb l'expedient remés per l'Ajuntament de Vilamarxant de la modificació de les normes subsidiàries (d'ara endavant NS) Correcció d'errades dels carrers Torís, Bunyol, Xiva i paral·lels, es ressalten els següents:  
Antecedents  
U. Tramitació municipal. El projecte es va aprovar provisionalment per acord plenari de 31 de març de 2005, i es va presentar en aquest Servei Territorial el 18 de maig de 2005. Durant el període d'exposició pública (DOGV núm. 5630, de 31 d'octubre de 2007, i diari Las Provincias de 7 de novembre de 2007), no s'hi van presentar al·legacions.  
Dos. Documentació del projecte. El projecte consta de memòria i plànols.  
Tres. Objecte. L'expedient té com a objecte la rectificació de viari, justificat per error existent en el topogràfic que es va utilitzar per a la redacció de les NS. Afecta el carrer Torís, executat per l'Ajuntament ja el traçat del qual no coincideix amb el de les NS, i d'altra banda a l'amplària del vial de l'extrem sud del límit del sòl urbà (amb amplària variable en el document de refosa en compte d'amplària única del document original de les NS). També s'actualitza el traçat dels carrers Xiva, Bunyol i paral·lels que era erroni des de les NS.  
Quatre. Tramitació autonòmica. S'ha sol·licitat informe a la Conselleria de Cultura, Educació i Esport. ST Unitat del Patrimoni, que actualment no ha sigut emés.  
Cinc. Planejament vigent. Vilamarxant disposa de NS aprovades definitivament per la Comissió Territorial d'Urbanisme el 20 de juny de 1989.  
Sis. Informe de la comissió informativa. La Comissió Informativa de la Comissió Territorial d'Urbanisme de València, en sessió celebrada l'11 de març de 2008, per unanimitat, va emetre un informe relatiu al projecte que ens ocupa, en compliment del que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals. La tramitació ha sigut correcta, d'acord amb el que estableix l'art. 38, per remissió de l'art. 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística.  
Segon. Valoració global. L'expedient de referència troba suport legal en les facultats que tenen les administracions publiques per a rectificar en qualsevol moment els errors materials de fet o aritmètics existents en els seus actes, d'acord amb el que disposa l'article 105, paràgraf 2n de la Llei 30/1992, de RJAP-PAC, en la redacció donada per la Llei 4/1999.  
Quant al fons de l'assumpte, les rectificacions preteses, únicament en l'àmbit gràfic, es justifiquen per un error material en el topogràfic base de les NS; en conseqüència, no s'aprecia inconvenient legal que impedisca l'aprovació autonòmica d'aquesta modificació.  
Tercer. Òrgan competent   
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals -i de les seues modificacions - de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat Valenciana.  
A la vista de tot el que antecedeix, la Comissió Territorial d'Urbanisme de data 26 de març de 2008, per unanimitat, acorda aprovar definitivament la modificació de les NS Correcció d'errades dels carrers Torís, Bunyol, Xiva i paral·lels de Vilamarxant.  
Contra aquest acord, que no esgota la via administrativa, es pot interposar recurs d'alçada davant de la secretària autonòmica d'aquesta Conselleria, segons el que disposa l'article 68.3c) de la Llei 5/1983, de 30 de desembre, de Govern Valencià, i l'article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si escau, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3.c) de la Llei 5/1983, de 30 de desembre, de Govern Valencià, i l'article 26 del Decret 92/2007, de 6 de juliol, del Consell de la Generalitat, que estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formule el requeriment indicat, les administracions públiques podran interposar en el termini de dos mesos comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 26 de març de 2008.- La secretària de la Comissió Territorial d'Urbanisme: Helena Beunza Ibáñez.